 Taarifa iliyotolewa na Ofisa Habari wa Shirikisho la Soka Tanzania (TFF), Baraka Kizuguto jana, ilisema katika salamu zake, Hayatou amesema kwa niaba ya CAF, Kamati ya Utendaji na yeye binafsi wanampongeza kwa Ravia kwa kushinda wadhifa huo.“CAF wana imani na uzoefu wa Ravia katika uongozi, kuwa ataendeleza uongozi bora kwa faida ya maendeleo ya soka visiwani Zanzibar,” alisema Kizuguto.Pia alisema Hayatou amewatumia salamu za pongezi, Mzee Zam Ali na Ali Mohamed kwa kuchaguliwa kuwa makamu wapya wa Rais wa ZFA.“Hayatou amewatakia mafanikio mema katika nafasi mpya hizo walizochaguliwa na kuahidi CAF itaendelea kuwapa ushirikiano wa maendeleo ya mpira wa miguu visiwani Zanzibar,” alisema Kizuguto.